KIRJALLINEN KYSYMYS E-0898/01 esittäjä(t): Renato Brunetta (PPE-DE), Francesco Fiori (PPE-DE), Vitaliano Gemelli (PPE-DE), Raffaele Lombardo (PPE-DE), Cristiana Muscardini (UEN), Francesco Speroni (TDI) ja Antonio Tajani (PPE-DE) komissiolle. Arvioiden ja raporttien väliset erot Italian makrotaloutta koskevissa tiedoissa: vaikutus komission arviointeihin.



Virallinen lehti nro 261 E , 18/09/2001 s. 0214 - 0216



KIRJALLINEN KYSYMYS E-0898/01 esittäjä(t): Renato Brunetta (PPE-DE), Francesco Fiori (PPE-DE), Vitaliano Gemelli (PPE-DE), Raffaele Lombardo (PPE-DE), Cristiana Muscardini (UEN), Francesco Speroni (TDI) ja Antonio Tajani (PPE-DE) komissiolle (28. maaliskuuta 2001) Aihe: Arvioiden ja raporttien väliset erot Italian makrotaloutta koskevissa tiedoissa: vaikutus komission arviointeihin Italian valtion tilastokeskus ISTAT (Istituto nazionale italiano di statistica) julkaisi 1. maaliskuuta 2001 Italian kansantalouden tilinpidon vuosiraportin, jossa se ilmoitti bruttokansantuotteeseen liittyvät arvionsa vuodesta 2000 ja korjaukset vuosia 19971999 koskeviin arvioihin viime vuonna annettuihin arvioihin nähden. Kyseisissä tiedoissa on huomattavia eroja kotitalouksien kulutusta (+ 1,5 %), tuontia (+ 1,5 %), investointeja (+ 1,3 %) ja bruttokansantuotetta (+ 0,7 %) koskevissa luvuissa. Vuotta 2000 koskevat tiedot käyvät kehnosti yksiin tähän asti yleisön käytössä olleiden tilastotietojen kanssa. Bruttokansantuotteen kasvun asteen keskimääräinen tarkistus kolmivuotiskaudella 19971999 oli yli 14 prosenttia, kotitalouksien kulutuksen kasvuaste yli 30 prosenttia ja investointien kasvuaste yli 70 prosenttia. Italian valtion tilastokeskus on lisäksi julkaissut luettelon uusista tilastolähteistä, joiden pohjalta se on laatinut arvioidensa tarkistamisen. Suhdannetiedoista ilmenevien lukujen (neljännesvuosittain tehtävä kansantalouden tilinpito mukaan lukien) ja vuosiraportin tietojen välillä on huomattavia eroja. Suhdannetietojen ja vuosiraportin tietojen ristiriitaisuus antaa aihetta pelätä, että suhdanneindikaattoreista, joiden pohjalta Italian valtion tilastokeskus laatii omat neljännesvuosittain tehtävät laskelmansa, on tulossa yhä yksipuolisempia ja epäluotettavampia. Voisiko komissio ilmoittaa, - ovatko Euroopan yhteisön toimielimet selvillä Italian valtion tilastokeskuksen käyttämistä uusista tilastollisista lähteistä; - vaikuttavatko Italian valtion tilastokeskuksen tekemät arviot Italian talouden arviointiin, joka Euroopan yhteisön perustamissopimuksen mukaan on tehtävä; - mihin toimiin se aikoo ryhtyä tässä asiassa? Pedro Solbes Miran komission puolesta antama vastaus (5. kesäkuuta 2001) Pitää paikkansa, että Italian tilastolaitos (ISTAT) julkaisi maaliskuussa Italian bruttokansatuotetta (BKT) vuonna 2000 koskevat luvut sekä vuosia 19771999 koskevia tarkistuksia, jotka ovat osoittautuneet melko merkittäviksi. Näiden tarkistusten laajuus saattaa johtua monesta tekijästä, kuten alkuvaikeuksista kansantalouden uuden tilinpitojärjestelmän käyttöönotossa, toisin sanoen Euroopan kansantalouden tilinpito- ja aluetilinpitojärjestelmästä yhteisössä (EKT 95), joka vanhaan järjestelmään verrattuna sisältää uusien tilastolähteiden käytön sekä muuttuneita käsitteitä. Muut jäsenvaltiot ovat samassa tilanteessa, ja on odotettava vielä jonkin aikaa, ennen kuin laskentajärjestelmät vakiintuvat. Muiden jäsenvaltioiden osalta kasvulukuja koskevat merkittävät muutokset (vuoden 2000 arvio, joka perustuu vuoden 1998 lukujen perusteella laadittuun vuoden 1999 lukuihin) liittyivät seuraaviin aggregaatteihin: BKT: - Belgia: 0,3 - Espanja: + 0,4 - Alankomaat: + 0,4 - Yhdistynyt kuningaskunta: + 0,5 - Italia: + 0,2. Kotitalouksien kulutus: - Belgia: 0,5 - Espanja: + 0,4 - Yhdistynyt kuningaskunta: + 0,8 - Italia: + 0,5. Investoinnit: - Belgia: + 0,9 - Saksa: + 1,6 - Espanja: + 0,5 - Alankomaat: 1,1 - Italia: + 0,7. Toinen seikka, joka on saattanut aiheuttaa merkittäviä tarkistuksia, on se, että jäsenvaltioilla on yhä suurempi rasite kerätä neljännesvuosittaisia BKT-tietoja tiukkojen määräaikojen puitteissa (ks. neuvoston 29. syyskuuta 2000 antama toimintaohjelma, joka koskee talous- ja rahaliiton (EMU) edellyttämiä tilastoja). Italia siirtyi vuoden kuluessa toimittamaan tiedot 80 päivän sijasta 70 päivän kuluessa neljännesvuoden päättymisestä ja toimittaa nopeat arviot 45 päivän kuluessa. Varmaa on, että EKT 95:n puitteissa jäsenvaltioiden tilinpito laaditaan yhdenmukaistettujen käsitteiden mukaisesti, ja Euroopan yhteisöjen tilastotoimiston (Eurostat) tehtävänä on valvoa, että kyseisiä käsitteitä sovelletaan oikein. Mitä tulee arvoisan parlamentin jäsenen kysymyksiin tietyistä yksityiskohdista, voidaan todeta seuraavaa: - kansantalouden tilinpidon uudet tilastolähteet ovat osittain komission (Eurostatin) tiedossa, mutta Italian tilastolaitoksen on vielä viimeisteltävä niiden yksityiskohtainen kuvaus, ennen kuin tiedot toimitetaan Eurostatille. (Jäsenvaltioilla on uuden EKT:n mukaisesti velvollisuus toimittaa bruttokansantulon (BKTL) laskennassa käytettyjen lähteiden ja menetelmien tarkat kuvaukset samaan tapaan kuin toimittiin entisessä järjestelmässä 1990-luvun alussa. Tämä työ on parhaillaan tekeillä jäsenvaltioissa, ja raportteja odotetaan saapuvaksi piakkoin.); - arvioidessaan jäsenvaltioiden kansantalouksia komissio tukeutuu tuoreimpiin saatavilla oleviin lukuihin, jotka jäsenvaltiot ovat toimittaneet Eurostatille. Kansantalouden tilinpidon tarkistuksessa vuosilta 19971999, joka suoritettiin 1. maaliskuuta 2001, saatiin uusi arvio kasvun dynamiikasta ja osatekijöistä kyseisellä ajanjaksolla. Tarkistettu BKT:n reaalikasvu, joka on tärkein tieto koko arviointiprosessissa, ei osoittautunut poikkeuksellisen voimakkaaksi verrattaessa lukua aiempiin tarkistuksiin ja muiden jäsenvaltioiden suorittamiin tarkistuksiin (vrt. ensimmäisen kappaleen tiedot). Lisäksi lopullinen arvio BKT:n reaalikasvusta vuonna 2000 on samansuuruinen kuin komission syksyllä 2000 antama arvio. Lopuksi voidaan todeta, että kyseinen tarkistus ei vaikuttanut komission arvioon nykyisestä taloudellisesta tilanteesta; - siltä osin kuin jäsenvaltioita koskevien, eri aloihin liittyvien tilastotietojen keruu, todentaminen ja vahvistaminen kuuluvat Eurostatin toimivaltaan, se jatkaa tehtävänsä toteuttamista, erityisesti kun kyse on sille pian ilmoitettavien lähteiden ja menetelmien luetteloinnista. Kyseisten luettelojen avulla pystytään tekemään perusteellisempi arvio siitä, ovatko Italian menettelyt yhteisön normien mukaisia.